மனிதனின் வரலாற்றை அறிவதில் அறிவியலுக்கு என்றுமே தனி ஆர்வம் உண்டு. பரிணாம துறைகளிலேயே மிகவும் சிக்கலானது என்றால் அது மனிதனின் தோற்றம் மற்றும் நடத்தைகளை ஆராயும் துறை தான் என்று பல்வேறு ஆய்வாளர்கள் எளிமையாக கை காட்டி விடுவார்கள். ஆம், அவ்வளவு சிக்கலானது இந்த துறை. அவ்வப்போது இத்துறையில் வெளிப்படும் ஆய்வு முடிவுகள் தொடர்ந்து நிலைமையை மர்மமாக்கியே வருகின்றன.